Diari Oficial de la Generalitat Valenciana


Sumari del DOGV 8086, del 18-07-2017 (2017/5726)

RESOLUCIÓ de 21 de juny de 2017, de la Presidència de la Generalitat, per la qual s'aprova l'amortització del lloc de col·laboració denominat Cap de Comptabilitat Municipal i d'Activitats Empresarials, i es classifica en classe primera el lloc de col·laboració denominat Titular de l'Òrgan de Comptabilitat Municipal, de l'Ajuntament de Gandia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/5726


Data del document
:   21-06-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de juny de 2017, de la Presidència de la Generalitat, per la qual s'aprova l'amortització del lloc de col·laboració denominat Cap de Comptabilitat Municipal i d'Activitats Empresarials, i es classifica en classe primera el lloc de col·laboració denominat Titular de l'Òrgan de Comptabilitat Municipal, de l'Ajuntament de Gandia. [2017/5726]  
Per acord de la Junta de Govern Local de l'Ajuntament de Gandia, en sessió celebrada el dia 9 de gener de 2017, es va acordar aprovar la modificació de la relació de llocs de treball, amb el canvi de denominació, funcions i categoria en la classificació del lloc reservat a personal funcionari amb habilitació de caràcter nacional denominat «Cap de Comptabilitat Municipal i d'Activitats Empresarials», que va ser classificat per resolució de la Conselleria de Presidència de 30 d'agost de 2012 (Diari Oficial de la Generalitat Valenciana núm. 6.880, d'11 d'octubre de 2012), que passa a denominar-se «Titular de l'Òrgan de Comptabilitat Municipal».   
Aquest acord va ser ratificat per acord plenari en data 9 de febrer de 2017, i ha esdevingut ferm per no haver-se presentat cap reclamació, segons consta en l'edicte publicat en el Butlletí Oficial de la Província de València número 64, de data 31 de març de 2017.  
  
Així mateix, l'Ajuntament de Gandia sol·licita la classificació del lloc de treball «Titular de l'Òrgan de Comptabilitat Municipal» en classe primera, el qual ha de proveïr-se, per mitjà del sistema de concurs de mèrits, entre el personal funcionari d'administració local amb habilitació de caràcter nacional pertanyent a la subescala d'intervenció tresoreria, categoria superior.  
El lloc de Cap de Comptabilitat Municipal i d'Activitats Empresarials no té titular, motiu pel qual no es considera necessari realitzar el tràmit d'audiència al personal funcionari interessat.  
Consta en l'expedient un certificat expedit per la secretaria general de la corporació, de data 7 de febrer de 2017, acreditatiu de l'esmentada modificació de la relació de llocs de treball, i la seua publicació en el Butlletí Oficial de la Província de València número 15, de data 23 de gener de 2017, així com també consta en l'expedient la publicació en el Butlletí Oficial de la Província de València número 64, de data 31 de març de 2017, de l'edicte pel qual es dóna publicitat a l'aprovació definitiva de l'esmentada modificació de la relació de llocs de treball l'aprovació inicial de la qual es va produir per acord plenari de l'Ajuntament de Gandia en sessió ordinària celebrada el 9 de febrer de 2017.  
  
En aquest cas, quant al canvi de denominació i funcions del lloc de col·laboració de «Cap de Comptabilitat Municipal i d'Activitats Empresarials», que passa a denominar-se «Titular de l'Òrgan de Comptabilitat Municipal», és necessari procedir a l'amortització del primer lloc, i a la classificació en classe primera del lloc denominat «Titular de l'Òrgan de Comptabilitat Municipal», i reservar la seua provisió a personal funcionari amb habilitació de caràcter nacional pertanyent a la subescala d'intervenció tresoreria, categoria superior.   
  
Cal tenir en compte que l'article 169 de la Llei 8/2010, de 23 de juny, estableix que les entitats locals podran crear discrecionalment llocs de treball de col·laboració reservats a personal funcionari amb habilitació de caràcter estatal, de la subescala i categoria que procedisca, per a l'exercici de les funcions de col·laboració immediata als llocs de secretaria, intervenció o tresoreria, als quals correspon la substitució dels seus titulars en el cas de vacant, absència, malaltia o abstenció legal o reglamentària, així com per a l'exercici de les respectives funcions reservades que, amb l'autorització prèvia de l'alcaldia o presidència, li siguen encomanades pels esmentats funcionaris titulars.  
  
Per altra banda, l'apartat segon de la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV núm. 7722, de 17 de febrer de 2016) delega, en la persona titular de la Secretaria Autonòmica de Presidència, l'exercici de les funcions que la normativa vigent atribueix al president de la Generalitat, en matèria de règim local i d'habilitats i habilitades de caràcter nacional. A més, l'apartat setzé, paràgraf segon, de l'esmentada Resolució estableix que «en cas d'absència, vacant o malaltia de la persona titular d'alguna de les secretaries autonòmiques de la Presidència de la Generalitat en la qual es deleguen facultats, aquestes seran exercides per la direcció general que depenga de la secretaria autonòmica amb competències en la matèria objecte de delegació».  
Vistos els antecedents indicats, i en virtut del que disposen els articles 164.1, 169 i 170 de la Llei 8/2010, de 23 de juny, de la Generalitat, de Règim Local de la Comunitat Valenciana, així com l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb els apartats segon i setzé de la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
Primer  
Amortitzar el lloc de treball «Cap de Comptabilitat Municipal i d'Activitats Empresarials» de l'Ajuntament de Gandia, de conformitat amb l'acord pres per la junta de govern de l'esmentada corporació en sessió celebrada el dia 9 de gener de 2017, i la normativa aplicable sobre provisió de llocs de treball reservats a personal funcionari amb habilitació de caràcter nacional.  
  
Segon  
Crear i classificar el lloc de treball de col·laboració «Titular de l'Òrgan de Comptabilitat Municipal» de l'Ajuntament de Gandia, en classe primera, que queda reservat per a ser proveït, per mitjà del sistema de concurs de mèrits, entre el personal funcionari d'administració local amb habilitació de caràcter nacional de la subescala d'intervenció tresoreria, categoria superior.  
  
Contra aquesta resolució, que posa fi a la via administrativa, de conformitat amb el que estableix l'article 114.c) de la Llei 39/2015, d'1 d'octubre, del Procediment Administratiu Comú de les Administracions Públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant del Jutjat Contenciós Administratiu en la circumscripció del qual tinga la persona demandant el seu domicili, en el termini de dos mesos comptats a partir de l??endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 21 de juny de 2017.- El president, p. d. (R 12.02.2016, apartats segon i setzé (DOGV núm. 7722, de 17.02.2016), el director general d'Administració Local: Antoni Such Botella.